મોડલિંગથી ફિલ્મોમાં પ્રવેશેલી અભિનેત્રી નરગિસ ફખરી બે ફિલ્મોમાં આઇટમ ગર્લ તરીકે પણ કામ કરી ચૂકી છે. એક આઇટમ સોંગ તેણે શા‌િહદ કપૂર સાથે જ્યારે બીજું સલમાન ખાન સાથે કર્યું છે. તેની છેલ્લી ફિલ્મ ‘બેન્ઝો’ને પણ લોકોએ પસંદ કરી છે. તે કહે છે કે આટલા દિવસ ભારતમાં વિતાવ્યા છતાં મને હિંદી ભાષાનો પ્રોબ્લેમ થાય છે. મને દૃશ્યોના ભાવ સમજવામાં પણ ખૂબ જ મુશ્કેલીનો સામનો કરવો પડે છે. મને સંવાદ પહેલાં રોમન ભાષામાં આપવામાં આવે છે. ત્યારબાદ હું તેને સમજું છું અને પછી યાદ રાખું છું. મેં હિંદી શીખવા પર ધ્યાન આપવાનું શરૂ કરી દીધું છે, જેના કારણે મને ‘મદ્રાસ કેફે’ અને બાદની ફિલ્મોમાં પરેશાની ઓછી થઇ.